CELEX: C2004/217/18
Language: sl
Date: 2004-08-28 00:00:00
Title: Sodba Sodišča (četrti senat) z dne 8. julija 2004 v zadevi C-400/03 (predlog za sprejem predhodne odločbe Tribunal d'instance du VIIe Arrondissement de Paris) Waterman SAS proti Directeur général des douanes et droits indirects (Skupna carinska tarifa — Kombinirana nomenklature — tarifna številka — ohišja kemičnih svinčnikov)

28.8.2004   
            
            
               SL
            
            
               Uradni list Evropske unije
            
            
               C 217/10
            
         
      SODBA SODIŠČA
   
   (četrti senat)
   z dne 8. julija 2004
   v zadevi C-400/03 (predlog za sprejem predhodne odločbe Tribunal d'instance du VIIe Arrondissement de Paris) Waterman SAS proti Directeur général des douanes et droits indirects (1)
   
   (Skupna carinska tarifa - Kombinirana nomenklature - tarifna številka - ohišja kemičnih svinčnikov)
   (2004/C 217/18)
   Jezik postopka: francoščina
   V zadevi C-400/03, katere predmet je predlog Tribunal d'instance du VIIe Arrondissement de Paris (Francija) naslovljen na Sodišče, naj na podlagi člena 234 ES v postopku v glavni stvari, ki poteka med Waterman SAS, prej Waterman SA in Directeur général des douanes et droits indirects, izda predhodno odločbo o skladnosti razlagalne opombe za postavki št. 4202 12 11 in 4202 12 19 kombinirane nomenklature iz obvestila Komisije naslovljenega „Razlagalne opombe h kombinirani nomenklaturi Evropskih skupnosti“ (UL 2000, C 199, str. 1) s Kombinirano nomenklaturo k skupni carinski tarifi, ki je Priloga I Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi v (UL L 256, str. 1), ki je bila spremenjena z Uredbo Komisije (ES) št. 2263/2000, z dne 13. oktobra 2000 (UL L 264, str. 1), je Sodišče (četrti senat), v sestavi J. N. Cunha Rodrigues predsednik senata, J.-P. Puissochet in K. Lenaerts (poročevalec), sodnika, generalna pravobranilka: C. Stix-Hackl, sodni tajnik: L. Hewlett, glavna administratorka, dne 8. julija 2004 razglasilo sodbo, katere izrek se glasi kot sledi:
   Iz pregleda predloženega vprašanja ne izhaja kakršenkoli element, ki bi lahko vplival na veljavnost razlagalnih opomb postavk št. 4202 12 11 in 4202 12 19 kombinirane nomenklature iz obvestila Komisije, naslovljenega „Razlagalne opombe h kombinirani nomenklaturi Evropskih skupnosti“.
   
      (1)  UL C 275, 15.11.2003.